עמית סער

עמית סער (נולד ב-7 בספטמבר  1978) הוא קצין צה"ל בדרגת תת-אלוף, המכהן כראש חטיבת המחקר באגף המודיעין.

ביוגרפיה
סער נולד בשנת 1978 והחל את שירותו הצבאי כעתודאי, עת למד לתואר ראשון בלימודי המזרח התיכון ופילוסופיה באוניברסיטה העברית בירושלים. בהמשך השלים תואר שני בפתרון סכסוכים בין-לאומיים מאוניברסיטת ברנדייס בארצות הברית, לימודים ב ותואר שני נוסף במדעי המדינה באוניברסיטת חיפה.

לאורך השנים ביצע מספר רב של תפקידי פיקוד ומטה בחיל המודיעין. בשנת 2010 קודם לדרגת סא"ל ומונה לראש הזירה האזורית והבין-לאומית בחטיבת המחקר. בשנת 2011 מונה על ידי ראש אמ"ן אביב כוכבי לכהן כעוזרו האישי למודיעין, בשנת 2013 מונה לתפקיד ראש ענף פח"ע ביחידת המודיעין של פיקוד הדרום, תפקיד אותו מילא בין היתר במהלך מבצע צוק איתן. בשנת 2015 קודם לדרגת אל"ם ומונה לראש הזירה הפלסטינית בחטיבת המחקר, בתפקיד זה היה אמון על תחומי המחקר ברצועת עזה ובאיו"ש. בשנת 2017 יצא לשנת לימודים במכללה לביטחון לאומי והשלים תואר שני נוסף. בשנת 2018 מונה לקצין המודיעין של פיקוד הדרום, תפקיד אותו מילא בין היתר במהלך העימותים סמוכי הגדר וכן במהלך מבצע חגורה שחורה.

בחודש אוקטובר 2020 מונה לראש חטיבת המחקר באמ"ן בדרגת תת-אלוף. מתוקף תפקידו, הוא אחד מקציני צה"ל המעטים המשתתפים באופן קבוע בדיונים עם הצמרת הביטחונית (פורום מטכ"ל) והצמרת מדינית (ממשלת ישראל, הקבינט המדיני-ביטחוני, ועדת החוץ והביטחון).

חיים אישיים 
סער נשוי ואב לשלושה.

קישורים חיצוניים 

 הודעת דובר צה"ל, טקס חילופי ראש חטיבת המחקר וקורות חיים

הערות שוליים

ראשי חטיבת המחקר
בוגרי העתודה האקדמית
בוגרי אוניברסיטת חיפה
בוגרי האוניברסיטה העברית בירושלים
בוגרי המכללה לביטחון לאומי
בוגרי אוניברסיטת ברנדייס
ישראלים שנולדו ב-1978
קציני מודיעין של פיקוד הדרום
תתי-אלופים בצה"ל